
Linda tn 5 maa- ala detailplaneeringu vastuvõtmine ja avalikule väljapanekule suunamine 
1. Asjaolud ja menetluse käik

Detailplaneeringu algatamise ettepaneku on esitanud Nibelung OÜ Detailplaneeringu koostamise eesmärgiks on planeeritavale maa-alale ehitusõiguse andmine olemasoleva hoone renoveerimiseks ja juurdeehituseks äri- ja büroohoone tarbeks, maa- ala heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning nendega varustamise lahendamine. 

Planeeritava ala pindala on ca 0,4 ha. Maa- ala asub Narva linna Kerese linnaosas. 
Detailplaneering algatati 06.04.2006.a. Narva Linnavolikogu otsusega nr 56.  
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
2. Õiguslikud alused
Vatstavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3. Narva Linnavolikogu otsus
3.1
 Vastu võtta ja suunata avalikule väljapanekule Linda tn 5 maa-ala detailplaneering.

3.2 Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

